stanford-oval/wikipedia huggingface dataset:
อำเภอมหาชนะชัย
ประวัติ

ช่วงปลายรัชสมัยพระบาทสมเด็จพระจอมเกล้าเจ้าอยู่หัวแห่งกรุงรัตนโกสินทร์ เมืองอุบลราชธานีมีพระพรหมราชวงศา (ท้าวกุทอง) เป็นพระประเทศราชผู้ครองเมือง ท่านมีบุตรหลายคนที่มีความสามารถเป็นเจ้าเมืองอุปฮาด (อุปราช) ประกอบกับในระยะนั้น บริเวณที่ตั้งอาณาเขตติดต่อกับจังหวัดศรีสะเกษในปัจจุบัน มีโจรผู้ร้ายชุกชุม ยากแก่การปกครองและปราบปราม ท่านจึงให้ท้าวปุตะคำพูน (คำพูน สุวรรณกูฎ) ซึ่งเป็นบุตรออกไปสำรวจพื้นที่เพื่อจัดตั้งเมืองใหม่ ท้าวคำพูนได้ออกสำรวจพื้นที่และได้พิจารณาเห็นว่า "บ้านเวินชัย" (ปัจจุบันเป็นบ้านเวินชัย หมู่ที่ 5 ตำบลผือฮี) มีทำเลเหมาะสม และมีลำชี (แม่น้ำชี) ไหลผ่านสะดวกแก่การคมนาคมทางเรือ จึงได้ทำรายงานให้พระพรหมวงศาขอจัดตั้งเมืองขึ้นที่บ้านเวินชัย โดยให้เป็นแขวงเมืองขึ้นต่อเมืองอุบลราชธานี
ต่อมาวันแรม 11 ค่ำ เดือน 12 ปีกุน เบญจศก จ.ศ. 1225 (ตรงกับ พ.ศ. 2406) พระบาทสมเด็จพระจอมเกล้าเจ้าอยู่หัวโปรดเกล้าฯ ให้จัดตั้ง เมืองมหาชนะชัย ขึ้นที่บ้านเวินชัย และได้ทรงแต่งตั้งท้าวปุตะคำพูนเป็นเจ้าเมืองมหาชนะชัย และพระราชทานนามท้าวคำพูนว่า "พระเรืองไชยชำนะ" และแต่งตั้งท้าวโพธิราช (ผา) เป็นอุปฮาด ท้าววรกิตติกา (ไชย) เป็นราชวงศ์ และท้าวอุเทน (หอย) เป็นราชบุตร
พระเรืองไชยชำนะได้ปกครองเมืองที่บ้านเวินชัยประมาณเดือนเศษก็พบว่า บริเวณดังกล่าวมีสภาพภูมิประเทศคับแคบ ขยายตัวเมืองได้ยาก ประกอบกับเป็นคุ้งน้ำเซาะดินพังอยู่เสมอ ดังนั้นจึงได้ย้ายเมืองใหม่มาตั้งที่บ้านฟ้าหยาดในปัจจุบัน
พระเรืองไชยชำนะปกครองเมืองมหาชนะชัยจนถึงแก่กรรม พระสิทธิจางวางได้เป็นเจ้าเมืองสืบต่อมาอีก 15 ปี ก็ถึงแก่กรรมอีก ทางราชการจึงได้ยุบเมืองมหาชนะชัยเป็น อำเภอมหาชนะชัย ขึ้นตรงต่อเมืองอุบลราชธานี พร้อมกับแต่งตั้งท้าวสุริยนต์ บุตรพระสิทธิจางวาง เป็นนายอำเภอมหาชนะชัยคนแรก (สันนิษฐานว่าเป็นคนเดียวกับหลวงวัฒนวงศ์โทนุบล)
เนื่องจากอำเภอมหาชนะชัยตั้งอยู่บ้านฟ้าหยาด ตำบลฟ้าหยาด กระทรวงมหาดไทยจึงได้เปลี่ยนชื่ออำเภอมหาชนะชัยเป็น อำเภอฟ้าหยาด ตามประกาศกระทรวงมหาดไทยลงวันที่ 24 เมษายน พ.ศ. 2460 จนกระทั่งถึงวันที่ 17 เมษายน พ.ศ. 2482 กระทรวงมหาดไทยจึงได้เปลี่ยนชื่อจากอำเภอฟ้าหยาดเป็น "อำเภอมหาชนะชัย" อีกครั้งหนึ่ง ต่อมาเมื่อวันที่ 1 กรกฎาคม 2482 กระทรวงมหาดไทยได้โอนตำบลธาตุน้อย อำเภอมหาชนะชัย (ยกเว้นหมู่ที่ 2,3,11และ 12 ในขณะนั้น)  ไปขึ้นกับอำเภอเขื่องใน จังหวัดอุบลราชธานี ส่วนหมู่ที่ 2,3,11และ 12 ในขณะนั้น ของตำบลธาตุน้อย ให้โอนไปขึ้นกับตำบลฟ้าห่วน อำเภอมหาชนะชัย จังหวัดอุบลราชธานี
เมื่อวันที่ 1 มีนาคม พ.ศ. 2515 อำเภอมหาชนะชัยจึงได้ย้ายไปขึ้นกับจังหวัดยโสธรจนถึงปัจจุบัน ต่อมาเมื่อวันที่ 2 มิถุนายน พ.ศ. 2518 กระทรวงมหาดไทยเห็นว่าท้องที่อำเภอมหาชนะชัย จังหวัดยโสธร มีพื้นที่กว้างขวางประกอบกับพลเมืองมีจำนวนมาก จึงได้แบ่งท้องที่ตำบลฟ้าห่วน ตำบลกุดน้ำใส และตำบลน้ำอ้อม ออกไปจัดตั้งกิ่งอำเภอค้อวัง
การแบ่งเขตการปกครอง > การปกครองส่วนภูมิภาค

อำเภอมหาชนะชัยแบ่งพื้นที่การปกครองออกเป็น 10 ตำบล 103 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| --- | --- | --- | --- | --- | --- | --- | --- | --- | --- | --- | --- | --- | --- |
| 1. | ฟ้าหยาด |  |  | (Fa Yat) |  |  |  |  | 6. | ม่วง |  |  | (Muang) |
| 2. | หัวเมือง |  |  | (Hua Mueang) |  |  |  |  | 7. | โนนทราย |  |  | (Non Sai) |
| 3. | คูเมือง |  |  | (Khu Mueang) |  |  |  |  | 8. | บึงแก |  |  | (Bueng Kae) |
| 4. | ผือฮี |  |  | (Phue Hi) |  |  |  |  | 9. | พระเสาร์ |  |  | (Phra Sao) |
| 5. | บากเรือ |  |  | (Bak Ruea) |  |  |  |  | 10. | สงยาง |  |  | (Song Yang) |
การแบ่งเขตการปกครอง > การปกครองส่วนท้องถิ่น

ท้องที่อำเภอมหาชนะชัยประกอบด้วยองค์กรปกครองส่วนท้องถิ่น 11 แห่ง ได้แก่
เทศบาลตำบลฟ้าหยาด ครอบคลุมพื้นที่บางส่วนของตำบลฟ้าหยาด
องค์การบริหารส่วนตำบลฟ้าหยาด ครอบคลุมพื้นที่ตำบลฟ้าหยาด (เฉพาะนอกเขตเทศบาลตำบลฟ้าหยาด)
องค์การบริหารส่วนตำบลหัวเมือง ครอบคลุมพื้นที่ตำบลหัวเมืองทั้งตำบล
องค์การบริหารส่วนตำบลคูเมือง ครอบคลุมพื้นที่ตำบลคูเมืองทั้งตำบล
องค์การบริหารส่วนตำบลผือฮี ครอบคลุมพื้นที่ตำบลผือฮีทั้งตำบล
องค์การบริหารส่วนตำบลบากเรือ ครอบคลุมพื้นที่ตำบลบากเรือทั้งตำบล
องค์การบริหารส่วนตำบลม่วง ครอบคลุมพื้นที่ตำบลม่วงทั้งตำบล
องค์การบริหารส่วนตำบลโนนทราย ครอบคลุมพื้นที่ตำบลโนนทรายทั้งตำบล
องค์การบริหารส่วนตำบลบึงแก ครอบคลุมพื้นที่ตำบลบึงแกทั้งตำบล
องค์การบริหารส่วนตำบลพระเสาร์ ครอบคลุมพื้นที่ตำบลพระเสาร์ทั้งตำบล
องค์การบริหารส่วนตำบลสงยาง ครอบคลุมพื้นที่ตำบลสงยางทั้งตำบล
ทำเนียบนายอำเภอ

ผู้ดำรงตำแหน่งนายอำเภอมหาชนะชัย นับจากอดีตจนถึงปัจจุบัน มีทั้งสิ้น 36 ท่าน ดังนี้
หลวงวัฒนวงศ์โทนุบล (โทน สุวรรณกูฎ)
ขุนกันทรารักษ์ (บุญเย็น พิลานุช)
หลวงวิจารย์ภักดี (เลื่อน โอวาทสาร)
หลวงศักดิ์รัตนเขตต์ (เฉ่ง นิยมวัน)
ขุนศรีศักดิ์บริบาล (นาม อุ่นทำนัก)
หลวงพิศิษฐ์สุรินทร์รัฐ (พานเมือง อัมรนิมิ)
ขุนอาจเอาธุระ (เลื่อม วงศ์กาไสย)
นายนารถ มนตะเสวี
นายเลื่อน ปทุมรัตน์
นายรง ทัศนาญชาบี
นายสุวรรณ สุกะโตษะ
นายเกื้อ ชูทิม
นายไสว เจริญยุทธ
ม.ล. ภักศุก กำภู
นายประสิทธิ์ โกมลมาลย์
นายพิสุทธิ์ ฟังเสนาะ
นายเจริญ ลีละทีป
นายบัญชา ช่างกล
นายวิศิษฐ์ บุญศิลป์
นายบำรุง วัฒนรัตน์
นายไพโรจน์ ทองใบ
ร.ต. สำราญ นิรัติศัย
นายเจริญ เกิดศิริ
ร.ต. อนิวรรตน์ พะโยมเยี่ยม
นายธีระ กลิ่นลำดวน
นายเทียม ศิวะสุข
นายธนู สุขฉายา
นายถาวร ภู่เจริญ
นายวิโรจน์ สุนทราวงศ์
นายเฉลิมศักดิ์ วงศ์ศิริวัฒน์
นายเฉลิมวงศ์ สรรพศิริ
นายสมบัติ กนกอนันทกุล
ว่าที่ ร.ต. ประเสริฐชัย สามกษัตริย์
นายนฤมิต   หลิ่มวิรัติ
นายสมยศ   ศิลปิโยดม
นายสุวัฒน์   เข็มเพชร
นายอภิรัตน์   ป้องกัน
นางสาวมาริสา   สีลาพัฒน์ (นายอำเภอคนปัจจุบัน ซึ่งเป็นนายอำเภอหญิงคนแรก)
สถาบันทางการเงิน

ธนาคารไทยพาณิชย์ สาขามหาชนะชัย
ธนาคารออมสิน สาขามหาชนะชัย
ธนาคารเพื่อการเกษตรและสหกรณ์การเกษตร สาขามหาชนะชัย
สถานที่ราชการสำคัญ

ที่ว่าการอำเภอมหาชนะชัย
โรงพยาบาลมหาชนะชัย
สำนักงานที่ดินจังหวัดยโสธร สาขามหาชนะชัย
สำนักงานขนส่งจังหวัดยโสธร สาขามหาชนะชัย
สำนักงานสรรพากรพื้นที่ สาขามหาชนะชัย
สำนักงานสรรพสามิตพื้นที่ยโสธร สาขามหาชนะชัย
สำนักงานสาธารณสุขอำเภอมหาชนะชัย
สำนักงานปศุสัตว์อำเภอมหาชนะชัย
สำนักงานเกษตรอำเภอมหาชนะชัย
สถานีตำรวจภูธรมหาชนะชัย
สถานีตำรวจภูธรบึงแก
ศูนย์วิจัยและพัฒนาประมงน้ำจืดยโสธร
ศูนย์วิจัยและพัฒนาการเกษตรยโสธร
การไฟฟ้าส่วนภูมิภาค สาขามหาชนะชัย
การประปาส่วนภูมิภาค สาขามหาชนะชัย
ที่ทำการไปรษณีย์มหาชนะชัย รหัสไปรษณีย์ 35130
สถานที่ท่องเที่ยว

วัดพระพุทธบาทยโสธร
พระธาตุบุญตา
วัดศรีวีรวงศาราม
พระเจดีย์บูรพาจารย์ วัดหอก่อง
วัดป่าหนองบัวแดง สาขาที่ 140 วัดหนองป่าพง
สวนรุกขชาติน้อมเกล้า
ทุ่งบัวแดง
วัดสำคัญภายในตัวอำเภอ

วัดหอก่อง (ธ)
วัดฟ้าหยาด (ม)
วัดกลางโพธิ์ชัย (ธ)
วัดมหาชนะชัย
การคมนาคม > รถยนต์

เส้นทางที่ 1 ทางหลวงแผ่นดินหมายเลข 1 (ถนนพหลโยธิน) ผ่านจังหวัดปทุมธานี จังหวัดสระบุรี เลี้ยวซ้ายเข้าสู่ทางหลวงแผ่นดินหมายเลข 2 ผ่านอำเภอปากช่อง อำเภอสีคิ้ว อำเภอสูงเนิน อำเภอเมืองนครราชสีมา อำเภอโนนสูง อำเภอโนนแดง อำเภอประทาย จังหวัดนครราชสีมา และเลี้ยวขวาเข้าสู่ทางหลวงแผ่นดินหมายเลข 202(ถนนอรุณประเสริฐ) ผ่านอำเภอบ้านใหม่ไชยพจน์ อำเภอพุทไธสง จังหวัดบุรีรัมย์ อำเภอพยัคฆภูมิพิสัย จังหวัดมหาสารคาม อำเภอเกษตรวิสัย อำเภอสุวรรณภูมิ อำเภอพนมไพร จังหวัดร้อยเอ็ด และเข้าสู่อำเภอมหาชนะชัย รวมระยะทาง 539 กิโลเมตร
อำเภอมหาชนะชัย มีทางหลวงแผ่นดิน 3 เส้นทาง ดังนี้
ทางหลวงแผ่นดินหมายเลข 2043 (ถนนรณชัยชาญยุทธ) สายร้อยเอ็ด-มหาชนะชัย
ทางหลวงแผ่นดินหมายเลข 2083 (ถนนคำเขื่อนแก้ว-บ้านส้มป่อยน้อย)
ทางหลวงแผ่นดินหมายเลข 2351 (ถนนพลไว-ค้อวัง–ยางชุมน้อย)
การคมนาคม > สายการเดินทางสายหลัก

มหาชนะชัย - อุบลราชธานี (รถตู้ออกทุก 30 นาที โดยประมาณ)
มหาชนะชัย - ยโสธร
มหาชนะชัย - พนมไพร - อาจสามารถ
สถานศึกษา

โรงเรียนประถมศึกษาในตัวอำเภอ
โรงเรียนอนุบาลฟ้าหยาดราษฎร์นิยม สังกัดสำนักงานเขตพื้นที่การศึกษาประถมศึกษายโสธร เขต 1
โรงเรียนมหาชนะชัย สังกัดสำนักงานเขตพื้นที่การศึกษาประถมศึกษายโสธร เขต 1
โรงเรียนมัธยมศึกษาในตัวอำเภอ
โรงเรียนมหาชนะชัยวิทยาคม สังกัดสำนักงานเขตพื้นที่การศึกษามัธยมศึกษาศรีสะเกษ ยโสธร
โรงเรียนมัธยมศึกษานอกตัวอำเภอ
โรงเรียนตระกูลประเทืองวิทยาคม สังกัดสำนักงานเขตพื้นที่การศึกษามัธยมศึกษาศรีสะเกษ ยโสธร
วิทยาลัย
วิทยาลัยเกษตรและเทคโนโลยียโสธร
วิทยาลัยเทคโนโลยีมหาชนะชัย
บุคคลสำคัญ

พระเทพวราภรณ์ (ผุย คตญาโณ ป.ธ.๙) อดีตผู้ช่วยเจ้าอาวาสวัดปทุมวนารามราชวรวิหาร และอดีตสมาชิกสังฆสภา
พระราชมุนี (โฮม โสภโณ ป.ธ.๖) อดีตรักษาการเจ้าอาวาสวัดปทุมวนารามราชวรวิหาร
พระพรหมวชิรเวที (อมร ญาโณทโย ป.ธ.๗) กรรมการมหาเถรสมาคม และเจ้าอาวาสวัดปทุมวนารามราชวรวิหาร
พระวินัยสุนทรเมธี (บัลลังก์ ฉินฺอนฺโธ) อดีตเจ้าคณะจังหวัดยโสธร (ธ) และเจ้าอาวาสวัดพระพุทธบาทยโสธร (ธ)
เดชชาติ วงศ์โกมลเชษฐ์ อดีตรองปลัดกระทรวงมหาดไทย
รณฤทธิชัย คานเขต นักแสดงชาวไทยที่เคยได้รับรางวัลตุ๊กตาทอง ประจำปี พ.ศ. 2528 และรางวัลสุพรรณหงส์ทองคำ ประจำปี พ.ศ. 2529 และสมาชิกสภาผู้แทนราษฎรจังหวัดยโสธร 5 สมัย
เทศกาลและงานประเพณี

เนื้อความในพระไตรปิฎกส่วนที่ว่าด้วยพระสุตตันตปิฎก บทปรินิพพานสูตร กล่าวคือ ดอกมณฑารพ ซึ่งเป็นดอกไม้บนสวรรค์ชั้นดาวดึงส์ มีความสวยงามและมีกลิ่นหอมเป็นพิเศษ เมื่อถึงกาลเวลาที่ดอกมณฑารพจะบาน และร่วงหล่นก็ด้วยเหตุการณ์สำคัญๆ คือ พระสัมมาสัมพุทธเจ้าทรงประสูติ ตรัสรู้ ปรินิพพาน จารุรงคสันนิบาต และทรงแสดงธรรมจักรกัปวัตนสูตร ดอกมณฑารพจึงได้ร่วงหล่นลงมายังโลกมนุษย์ ครั้งเมื่อพระสัมมาสัมพุทธเจ้าทรงเสด็จดับขันปรินิพพาน ดอกมณฑารพนี้ก็ได้ร่วงหล่นลงมาทั้งก้านและกิ่ง เปรียบเสมือนความเสียอกเสียใจพิไรรำพันต่อการเสด็จดับขันปรินิพพานของพระสัมมาสัมพุทธเจ้า เหล่าพระภิกษุผู้ได้ชื่อว่าอรหันตขีนาสพและหมู่เหล่าข้าราชการบริพารประชาชนทั้งหลายได้พากันมาถวายสักการะพระบรมศพของสมเด็จพระสัมมาสัมพุทธเจ้า เพื่อเป็นการรำลึกถึงพระปัญญาธิคุณ พระกรุณาธิคุณ และพระบริสุทธิคุณ ขององค์สมเด็จพระสัมมาสัมพุทธเจ้า จึงได้พากันนำเอาข้าวตอกมาสักการบูชา เพราะถือว่าข้าว เป็นสิ่งที่มีคุณค่าและเป็นของสูงที่มนุษย์จะขาดไม่ได้และต่อมามีการนำมา ประดิษฐ์ตกแต่งเป็นมาลัยที่สวยงาม เป็นที่มาของ “มาลัยข้าวตอก” ประเพณีหนึ่งเดียวในโลก ที่อำเภอมหาชนะชัย จังหวัดยโสธร
จัดขึ้นในเขตเทศบาลตำบลฟ้าหยาด
แหล่งข้อมูลอื่น

http://www.yasothon.go.th/a_maha.html เก็บถาวร 2006-07-17 ที่ เวย์แบ็กแมชชีน
28 พฤศจิกายน

วันที่ 28 พฤศจิกายน เป็นวันที่ 332 ของปี (วันที่ 333 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 33 วันในปีนั้น
เหตุการณ์

พ.ศ. 2451 (ค.ศ. 1908) - โรงเรียนเกษตราธิการ ได้ถือกำเนิดขึ้น ณ วังสระปทุม ซึ่งรวบรวมโรงเรียน 3 โรงเรียนคือ โรงเรียนแผนที่ โรงเรียนกรมคลอง และโรงเรียนวิชาการเพาะปลูก โดยกระทรวงเกษตราธิการ
พ.ศ. 2455 (ค.ศ. 1912) - แอลเบเนียประกาศเอกราช
พ.ศ. 2483 (ค.ศ. 1940) - กรณีพิพาทอินโดจีน ฝรั่งเศสส่งเครื่องบินเข้าโจมตีทางอากศเป็นครั้งแรก ที่จังหวัดนครพนม โดยนักบินไทยนำเครื่องบินขึ้นต่อสู้ เครื่องบินฝรั่งเศสถูกยิงเสียหายหนึ่งลำ
พ.ศ. 2503 (ค.ศ. 1960) - มอริตาเนียประกาศเอกราช
พ.ศ. 2518 (ค.ศ. 1975) - พรรคเฟรติลินประกาศเอกราชของติมอร์ตะวันออกจากโปรตุเกส
พ.ศ. 2525 (ค.ศ. 1982) - ตัวแทนจากประเทศต่างๆ 88 ประเทศ เริ่มการประชุมเกี่ยวกับการค้าโลก ที่กรุงเจนีวา ประเทศสวิตเซอร์แลนด์ ซึ่งต่อมาได้มีการพัฒนาขึ้นเป็น องค์การการค้าโลก (World Trade Organization-WTO) เพื่อสร้างความสมดุลให้กับการค้าของโลก
พ.ศ. 2530 (ค.ศ. 1987) - เกิดเหตุเครื่องบินสายการบินเซาธ์แอฟริกันแอร์เวย์เที่ยวบินที่ 295 ประสบอุบัติเหตุตกและไฟไหม้บริเวณมหาสมุทรอินเดีย ทำให้มีผู้เสียชีวิต 159 คน
พ.ศ. 2533 (ค.ศ. 1990) - ลี กวน ยู โอนตำแหน่งนายกรัฐมนตรีสิงคโปร์ให้แก่ผู้นำรุ่นสอง นายโก๊ะ จก ตง
วันเกิด

พ.ศ. 2315 (ค.ศ. 1772) - ลู้ก ฮาวเวิร์ด นักเคมีและนักอุตุนิยมวิทยาสมัครเล่นชาวบริติช (ถึงแก่กรรม 21 มีนาคม พ.ศ. 2407)
พ.ศ. 2389 (ค.ศ. 1846) - พระอรรคชายาเธอ พระองค์เจ้าอุบลรัตนนารีนาค กรมขุนอรรควรราชกัลยา (สิ้นพระชนม์ 15 ตุลาคม พ.ศ. 2444)
พ.ศ. 2400 (ค.ศ. 1857) - พระเจ้าอัลฟอนโซที่ 12 แห่งสเปน (สวรรคต 25 พฤศจิกายน พ.ศ. 2428)
พ.ศ. 2455 (ค.ศ. 1912) - หลวงพ่อเกษม เขมโก (เจ้าเกษม ณ ลำปาง) พระเกจิเถราจารย์ทางด้านธุดงค์วัตร (มรณภาพ 15 มกราคม พ.ศ. 2539)
พ.ศ. 2488 (ค.ศ. 1945) - สมเด็จพระราชาธิบดีพีเรนทระแห่งเนปาล (สวรรคต 1 มิถุนายน พ.ศ. 2544)
พ.ศ. 2493 (ค.ศ. 1950) - เอ็ด แฮร์ริส นักแสดงชาวอเมริกัน
พ.ศ. 2497 (ค.ศ. 1954) - นัยนา ชีวานันท์ นักแสดงชาวไทย
พ.ศ. 2498 (ค.ศ. 1955) - วิฑูรย์ กรุณา นักแสดงชาวไทย
พ.ศ. 2503 (ค.ศ. 1960) - ผดุง ไกรศรี นักเขียนการ์ตูนเจ้าของนามปากกา "เอ๊าะ"
พ.ศ. 2510 (ค.ศ. 1967) - แอนนา นิโคล สมิธ นักแสดงอเมริกันและนางแบบจากนิตยสารเพลย์บอย (ถึงแก่กรรม 8 กุมภาพันธ์ พ.ศ. 2550)
พ.ศ. 2512 (ค.ศ. 1969) - ยู จุน-ซัง นักแสดงและนักร้องชาวเกาหลีใต้
พ.ศ. 2515 (ค.ศ. 1972) - ฮิโรชิ นานามิ อดีตนักฟุตบอลและผู้จัดการทีมชาวญี่ปุ่น
พ.ศ. 2518 (ค.ศ. 1975) -
จิตตนาถ ลิ้มทองกุล นักหนังสือพิมพ์ชาวไทย
แสงอรุณ บุญยู้ นักร้อง นางเอกหมอลำชาวไทย
พ.ศ. 2522 (ค.ศ. 1979) -
ภัทร จึงกานต์กุล ผู้ประกาศข่าวชาวไทย
แชมมิลเลียนแนร์ แร๊ปเตอร์ชาวอเมริกัน
แดเนียล เฮนนีย์ นักแสดงชาวเกาหลี-อเมริกัน
พ.ศ. 2523 (ค.ศ. 1980) - สจวร์ต เทย์เลอร์ นักฟุตบอลตำแหน่งผู้รักษาประตูชาวอังกฤษ
พ.ศ. 2525 (ค.ศ. 1982) - พิมพ์ลดา ไชยปรีชาวิทย์ นักแสดงและพิธีกรชาวไทย
พ.ศ. 2526 (ค.ศ. 1983) -
ซาแมนต้า แสงสิงแก้ว ไฮด์ นักร้องชาวไทย
อุมัร ชะรีฟ จูเนียร์ นักแสดง, นายแบบ, นักเขียน และ นักเคลื่อนไหวสิทธิเพศทางเลือกชาวแคนาดาและอียิปต์
พ.ศ. 2527 (ค.ศ. 1984) -
แมรี เอลิซาเบธ วินสตีด นักแสดงชาวอเมริกัน
สุมนต์รัตน์ วัฒนาเศลารัตน์ นางแบบและนักแสดงชาวไทย
พ.ศ. 2528 (ค.ศ. 1985) -
บรายัน เบคเกเลส นักฟุตบอลชาวฮอนดูรัส
แอบเนอร์ มาเรส นักมวยสากลชาวเม็กซิโก
พ.ศ. 2529 (ค.ศ. 1986) - อิลสลิก นักร้องแร็ปและนักแต่งเพลงสัญชาติไทย
พ.ศ. 2530 (ค.ศ. 1987) -
คริสตัล วี นางแบบไทย และนักแสดงชาวไทย
คาเรน กิลแลน นักแสดงชาวอังกฤษ
พ.ศ. 2531 (ค.ศ. 1988) -
ธนบูลย์ วัลลภศิรินันท์ ดีเจ พิธีกร นายแบบ และนักแสดงชาวไทย
เอกชัย สำเร นักฟุตบอลชาวไทย
ฮิโรกิ ฟูจิฮารุ นักฟุตบอลชาวญี่ปุ่น
พ.ศ. 2533 (ค.ศ. 1990) - แดดริก บัวยาตา นักฟุตบอลชาวเบลเยียม
พ.ศ. 2535 (ค.ศ. 1992) - มิกค์ ทองระย้า นักแสดงชาวไทย
พ.ศ. 2536 (ค.ศ. 1993) - ชินรัฐ สิริพงษ์ชวลิต นักแสดงชายชาวไทย
พ.ศ. 2537 (ค.ศ. 1994) -
ธัญลักษณ์ โชคธนเดช นักแสดงชาวไทย
นันทนัช โล่ห์สุวรรณ นักแสดงชาวไทย
พ.ศ. 2544 (ค.ศ. 2001) - พิมพ์นิภา ตั้งสกุล อดีตสมาชิกวง BNK48
พ.ศ. 2550 (ค.ศ. 2007) - สุภาภัสสร์ ผลเจริญรัตน์ นักแสดงหญิงลูกครึ่งไทย-เวียดนาม
วันถึงแก่กรรม

พ.ศ. 2237 (ค.ศ. 1694) - มัตสึโอะ บาโช กวีชาวญี่ปุ่น (เกิด พ.ศ. 2187)
พ.ศ. 2399 (ค.ศ. 1856) - กรมหลวงภูวเนตรนรินทรฤทธิ์ (ประสูติ 24 พฤษภาคม พ.ศ. 2344)
พ.ศ. 2515 (ค.ศ. 1972) - เจ้าหญิงซิบิลลาแห่งซัคเซิน-โคบวร์คและโกทา (ประสูติ 18 มกราคม พ.ศ. 2451)
พ.ศ. 2511 (ค.ศ. 1968) - อีนิด ไบลตัน นักเขียนชาวอังกฤษ (เกิด 11 สิงหาคม พ.ศ. 2440)
พ.ศ. 2517 (ค.ศ. 1974) - หม่อมเจ้ากมลปราโมทย์ เทวกุล (ประสูติ 5 ธันวาคม พ.ศ. 2441)
พ.ศ. 2530 (ค.ศ. 1987) - อัศนี พลจันทร นักเขียนและนักปฏิวัติชาวไทย (เกิด 15 กันยายน พ.ศ. 2461)
พ.ศ. 2539 (ค.ศ. 1996) - หม่อมเจ้ายาใจ จิตรพงศ์ (ประสูติ 28 ธันวาคม พ.ศ. 2453)
พ.ศ. 2553 (ค.ศ. 2010) - เลสลี นีลเซน นักแสดงแคนาดา-อเมริกัน (เกิด 11 กุมภาพันธ์ พ.ศ. 2469)
วันสำคัญและวันหยุดเทศกาล

วันชาติ มอริตาเนีย
วันชาติ แอลเบเนีย
พ.ศ. 2555 (ค.ศ. 2012), พ.ศ. 2574 (ค.ศ. 2031) - วันลอยกระทง
แหล่งข้อมูลอื่น

BBC: On This Day
Today in History: November 28 เก็บถาวร 2005-10-28 ที่ เวย์แบ็กแมชชีน
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
พระยาสโมสรสรรพการ (ทัด ศิริสัมพันธ์)

นายพลโท พระยาสโมสรสรรพการ (ทัด ศิริสัมพันธ์) (29 เมษายน 2393 – 20 มกราคม 2469) เป็นทหารบกชาวไทย อดีตปลัดทูลฉลองกระทรวงโยธาธิการ อดีตเจ้ากรมสรรพาวุธทหารบก, อดีตเจ้ากรมยุทธโยธาทหารบก คนแรก อดีตองคมนตรีในรัชสมัยพระบาทสมเด็จพระมงกุฎเกล้าเจ้าอยู่หัว และต้นตระกูลศิริสัมพันธ์
ประวัติ

พระยาสโมสรสรรพการ เกิดเมื่อวันที่ 29 เมษายน 2393 ที่เมืองจันทบุรี เป็นบุตรชายของพระยาไกรโกษา (สองเมือง ศิริสัมพันธ์) กับนางลำใย ศิริสัมพันธ์
พระยาสโมสรสรรพการถึงแก่อนิจกรรมด้วยโรคไข้หวัดใหญ่ เมื่อวันที่ 20 มกราคม 2469
รับราชการ

พระยาสโมสรสรรพการเริ่มต้นรับราชการในกรมทหารมหาดเล็กรักษาพระองค์ กระทั่งปี 2425 ได้รับพระราชทานสัญญาบัตรบรรดาศักดิ์เป็น หลวงสโมสรพลการ ต่อมาในวันพุธ เดือน 8 อุตราสาธ ขึ้น 10 ค่ำ ท่านได้รับพระราชทานสัญญาบัตรยศเป็น ร้อยเอก หลวงสโมสรพลการ จากนั้นในวันที่ 20 ธันวาคม 2432 ท่านได้รับพระราชทานสัญญาบัตรเลื่อนยศเป็น พันตรี หลวงสโมสรพลการ
หลังจากนั้นในปี 2435 ท่านได้โอนมารับราชการในกระทรวงโยธาธิการ ในตำแหน่งรองอธิบดีชั้น 1 หรือต่อมาคือตำแหน่ง ปลัดทูลฉลอง และได้รับพระราชทานสัญญาบัตรเลื่อนบรรดาศักดิ์เป็น พันตรี พระยาสโมสรสรรพการ ถือศักดินา 1000 เมื่อเดือนมิถุนายนปี 2436
จากนั้นท่านได้โอนกลับมารับราชการทหารและได้รับพระราชทานสัญญาบัตรเลื่อนยศเป็น พันโท พระยาสโมสรสรรพการ ต่อมาในวันที่ 3 กรกฎาคม 2445 ท่านได้รับพระราชทานสัญญาบัตรให้เป็นมรรคนายกวัดระฆังโฆสิตารามวรมหาวิหาร จากนั้นในวันที่ 16 มกราคม ศกเดียวกัน ท่านได้รับพระราชทานสัญญาบัตรเลื่อนยศเป็น พันเอก พระยาสโมสรสรรพการ นอกจากนี้ยังได้เป็น เจ้ากรมสรรพาวุธทหารบก (ในยุคนั้นใช้ชื่อว่า กรมแสงสรรพาวุธ)
ในวันที่ 1 กันยายน 2447 ท่านได้รับพระบรมราชโองการโปรดเกล้าฯ แต่งตั้งให้เป็นเจ้ากรมยุทธโยธาทหารบกเป็นคนแรก แต่ก็ยังดำรงตำแหน่ง เจ้ากรมแสงสรรพาวุธ ต่อมาในวันที่ 11 พฤษภาคม 2451 ท่านได้รับพระราชทานสัญญาบัตรเลื่อนยศเป็น พลตรี พระยาสโมสรสรรพการ ในเดือนกรกฎาคม ปีถัดมา ท่านได้รับโปรดเกล้าฯ ให้เป็นเกียกกายทัพบกคนแรกพร้อมกับรักษาราชการในตำแหน่งเจ้ากรมยุทธโยธาทหารบก และกรมแสงสรรพาวุธ
ในวันที่ 17 ธันวาคม 2453 ท่านได้รับโปรดเกล้าฯ ให้ดำรงตำแหน่งเกียกกายทัพบกเพียงตำแหน่งเดียวโดยพ้นจากตำแหน่ง เจ้ากรมแสงสรรพาวุธ จากนั้นในวันที่ 7 เมษายน 2459 ท่านได้รับโปรดเกล้าฯ แต่งตั้งให้เป็นองคมนตรี ในเดือนตุลาคม ศกเดียวกัน ท่านได้กราบถวายบังคมลาออกจากราชการเพราะชราทำให้พ้นจากตำแหน่งเกียกกายทัพบกโดยมี นายพันเอก พระยาเสนาภิมุข ผู้บัญชาการกองพลทหารบกที่ 3 มารับตำแหน่งแทน ในวันที่ 3 ตุลาคม ท่านได้รับพระราชทานเลื่อนยศเป็น นายพลโท โดยโปรดเกล้าฯ ให้กระทรวงกลาโหมส่งสัญญาบัตรยศทหารบกไปพระราชทานเมื่อวันที่ 24 มีนาคม 2461
ยศ > ยศเสือป่า

13 กรกฎาคม 2455 – นายหมู่โท
เครื่องราชอิสริยาภรณ์

พระยาสโมสรสรรพการ (ทัด ศิริสัมพันธ์) ได้รับพระราชทานเครื่องราชอิสริยาภรณ์ทั้งสยามและต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์สยาม

พ.ศ. 2458 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2459 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2448 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2453 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. 2436 –  เหรียญจักรมาลา (ร.จ.ม.)
พ.ศ. 2439 –  เหรียญจักรพรรดิมาลา (ร.จ.พ.)
พ.ศ. 2468 –  เหรียญศารทูลมาลา (ร.ศ.ท.)
พ.ศ. 2453 –  เหรียญรัตนาภรณ์ รัชกาลที่ 6 ชั้นที่ 3 (ว.ป.ร.3)
พ.ศ. 2425 –  เหรียญสตพรรษมาลา (ส.ม.)
พ.ศ. 2436 –  เหรียญรัชฎาภิเศกมาลา (ร.ศ.)
พ.ศ. 2440 –  เหรียญประพาสมาลา (ร.ป.ม.)
พ.ศ. 2440 –  เหรียญราชินี (ส.ผ.)
พ.ศ. 2446 –  เหรียญทวีธาภิเศก (ท.ศ.)
พ.ศ. 2450 –  เหรียญรัชมงคล (ร.ร.ม.)
พ.ศ. 2451 –  เหรียญรัชมังคลาภิเศก รัชกาลที่ 5 (ร.ม.ศ.5)
พ.ศ. 2454 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ญี่ปุ่น :
พ.ศ. 2437 –  เครื่องราชอิสริยาภรณ์อาทิตย์อุทัย ชั้นที่ 3
พ.ศ. 2451

พุทธศักราช 2451 (นับแบบใหม่) ตรงกับปีคริสต์ศักราช 1908 เป็นปีอธิกสุรทินที่วันแรกเป็นวันพุธ ตามปฏิทินเกรกอเรียน
ปีวอก สัมฤทธิศก จุลศักราช 1270 (วันที่ 15 เมษายน เป็นวันเถลิงศก)
ผู้นำ

พระมหากษัตริย์: พระบาทสมเด็จพระจุลจอมเกล้าเจ้าอยู่หัว (1 ตุลาคม พ.ศ. 2411 – 23 ตุลาคม พ.ศ. 2453)
เจ้าประเทศราช:
เจ้าผู้ครองนครเชียงใหม่: เจ้าอินทวโรรสสุริยวงษ์ (28 พฤศจิกายน พ.ศ. 2444 - 5 มกราคม พ.ศ. 2453)
เจ้าผู้ครองนครลำพูน: เจ้าอินทยงยศโชติ (3 มกราคม พ.ศ. 2441 - 18 มีนาคม พ.ศ. 2454)
เจ้าผู้ครองนครลำปาง: เจ้าบุญวาทย์วงษ์มานิต (3 มกราคม พ.ศ. 2441 - 5 ตุลาคม พ.ศ. 2465)
เจ้าผู้ครองนครน่าน: พระเจ้าสุริยพงษ์ผริตเดช (21 กุมภาพันธ์ พ.ศ. 2437 - 5 เมษายน พ.ศ. 2461)
เหตุการณ์

10 มีนาคม - ไทยเสียดินแดนตรังกานู กลันตัน ไทรบุรี ปะลิสให้อังกฤษ
22 พฤษภาคม - พี่น้องตระกูลไรต์ จดสิทธิบัตรอากาศยานที่พวกเขาสร้างขึ้น
30 พฤษภาคม - ก่อตั้งสมาคมบูดี โอโตโม ในอินโดนีเซีย
30 มิถุนายน - การระเบิดที่ทุงกุสกา เกิดขึ้นในไซบีเรีย
13 กรกฎาคม - การแข่งขันกีฬาโอลิมปิกอนุญาตให้ผู้หญิงเข้าร่วมแข่งขันเป็นครั้งแรก
26 กรกฎาคม - สหรัฐอเมริกาก่อตั้งหน่วยงานที่ต่อมาเปลี่ยนชื่อเป็นสำนักงานสอบสวนกลางแห่งสหรัฐอเมริกา (เอฟบีไอ)
29 สิงหาคม - ออกพระราชบัญญัติลักษณะเกณฑ์ทหาร ร.ศ. 124
22 กันยายน - วันประกาศเอกราชในประเทศบัลแกเรีย
12 ตุลาคม - ประกาศตั้งหอสมุดวชิรญาณ
11 พฤศจิกายน - พระบาทสมเด็จพระจุลจอมเกล้าเจ้าอยู่หัว เสด็จพระราชดำเนินไปทรงประกอบพิธีเปิดพระบรมรูปทรงม้า และวางศิลาฤกษ์พระที่นั่งอนันตสมาคม เป็นส่วนหนึ่งของพระราชพิธีรัชมังคลาภิเษก ซึ่งจัดขึ้นในวโรกาสที่พระองค์ทรงครองราชย์ครบ 40 ปี ยาวนานกว่าพระมหากษัตริย์พระองค์ใดในประวัติศาสตร์ขณะนั้น
12 พฤศจิกายน - พระบาทสมเด็จพระจุลจอมเกล้าเจ้าอยู่หัว เสด็จพระราชดำเนินไปทรงประกอบพิธีเปิดสะพานเฉลิมโลก 55 ข้ามคลองแสนแสบ ที่ถนนราชดำริและถนนเพชรบุรี (บริเวณแยกประตูน้ำ ในปัจจุบัน)
28 พฤศจิกายน - โรงเรียนเกษตราธิการ ได้ถือกำเนิดขึ้น ณ วังสระปทุม ซึ่งรวบรวมโรงเรียน 3 โรงเรียนคือ โรงเรียนแผนที่ โรงเรียนกรมคลอง และโรงเรียนวิชาการเพาะปลูก โดยกระทรวงเกษตราธิการ
ไม่ทราบวัน สนามฟุตบอลเอลโมลีนอน เปิดใช้งานเป็นวันแรกและเป็นสนามฟุตบอลที่เก่าแก่ที่สุดในประเทศสเปนที่ยังคงใช้อยู่อีกด้วย
วันเกิด

18 มกราคม - เจ้าหญิงซิบิลลาแห่งซัคเซิน-โคบวร์คและโกทา พระราชมารดาในสมเด็จพระราชาธิบดีคาร์ลที่ 16 กุสตาฟแห่งสวีเดน (สวรรคต 28 พฤศจิกายน พ.ศ. 2515)
28 มีนาคม - พระเจ้าวรวงศ์เธอ พระองค์เจ้าจุลจักรพงษ์ พระโอรสพระองค์เดียวใน สมเด็จเจ้าฟ้าฯ กรมหลวงพิษณุโลกประชานาถ (สิ้นพระชนม์ 30 ธันวาคม พ.ศ. 2506)
5 เมษายน - เบตตี เดวิส นักแสดงชาวอเมริกัน (เสียชีวิต 6 ตุลาคม พ.ศ. 2532)
8 เมษายน - หยุด แสงอุทัย ปรมาจารย์ทางสาขาวิชานิติศาสตร์ท่านหนึ่งของประเทศไทย (อนิจกรรม 30 ธันวาคม พ.ศ. 2522)
21 เมษายน - หม่อมราชวงศ์นิมิตรมงคล นวรัตน (เสียชีวิต 11 เมษายน พ.ศ. 2491)
28 พฤษภาคม - เอียน เฟลมมิง นักประพันธ์ชาวอังกฤษ (เสียชีวิต พ.ศ. 2507)
16 มีนาคม - จิตติ ติงศภัทิย์ นักกฎหมายคนสำคัญของประเทศไทย (เสียชีวิต 3 มีนาคม พ.ศ. 2538)
27 สิงหาคม - ลินดอน บี. จอห์นสัน ประธานาธิบดีคนที่ 36 ของสหรัฐฯ (เสียชีวิต พ.ศ. 2516)
5 ตุลาคม - หม่อมหลวงมานิจ ชุมสาย (เสียชีวิต 3 มกราคม พ.ศ. 2552)
10 ตุลาคม - พระครูโกวิทพัฒนาโนดม (เกลี้ยง เตชธฺมโม)
วันสิ้นพระชนม์ วันถึงแก่กรรม  วันมรณภาพ

10 กรกฎาคม - เจ้าหญิงเอลีซาเบ็ทแห่งซัคเซิน-ไวมาร์-ไอเซอนัค (ประสูติ 28 กุมภาพันธ์ พ.ศ. 2397)
26 กรกฎาคม - พระวรวงศ์เธอ พระองค์เจ้าทิพยสัมพันธ์ (ประสูติ 7 กรกฎาคม พ.ศ. 2428)
14 พฤศจิกายน - จักรพรรดิกวังซฺวี่ (พระราชสมภพ 14 สิงหาคม พ.ศ. 2414)
15 พฤศจิกายน - ซูสีไทเฮา (พระราชสมภพ 29 พฤศจิกายน พ.ศ. 2378)
ไม่ระบุ - พระครูวิสุทธิวงศาจารย์ญาณมุนี หลวงพ่อแช่ม วัดฉลอง (เกิด พ.ศ. 2370)
รางวัล > รางวัลโนเบล

สาขาเคมี – เออร์เนสต์ รูเทอร์ฟอร์ด
สาขาวรรณกรรม – รูดอล์ฟ คริสตอฟ ยูเคน
สาขาสันติภาพ – Klas Pontus Arnoldson, Fredrik Bajer
สาขาฟิสิกส์ – กาเบรียล ลิพพ์มานน์
สาขาสรีรวิทยาหรือการแพทย์ – อีลี เมตช์นิคอฟ, เพาล์ เอร์ลิช
ท่าอากาศยานอาโอโมริ

ท่าอากาศยานอาโอโมริ (ญี่ปุ่น: 青森空港; โรมาจิ: Aomori Kūkō) เป็นท่าอากาศยานระดับสามในญี่ปุ่น ตั้งอยู่ที่เมืองอาโอโมริ จังหวัดอาโอโมริ ประเทศญี่ปุ่น
สายการบินและจุดหมายปลายทาง

เจแปนแอร์ไลน์ (นาโงยา - เซนแทรร์, โอซะกะ - อิตะมิ, ซัปโปโร - ชิโตเสะ, โตเกียว - ฮะเนดะ)
โกเรียนแอร์ (โซล - อินชอน)
ดูเพิ่ม

รายชื่อท่าอากาศยานในประเทศญี่ปุ่น
แหล่งข้อมูลอื่น

แนะนำท่าอากศยาน โดย เจแปนแอร์ไลน์
| ด ค ก ท่าอากาศยานนานาชาติในประเทศญี่ปุ่น |
| --- | --- |
ศูนย์กลาง:  โตเกียว (นาริตะ)  โตเกียว (ฮาเนดะ)  นาโงยะ (ชูบุเซ็นแทรร์)  โอซากะ (คันไซ)  โอซากะ (อิตามิ) 
นานาชาติ:  คาโงชิมะ  คิตะกีวชู  คูชิโระ  คูมาโมโตะ  โคจิ  โคมัตสึ1  ชิซูโอกะ  ซัปโปโระ (ชินชิโตเซะ)  ซางะ1  เซ็นได  ทตโตริ  ทากามัตสึ  โทยามะ  นางาซากิ  นาฮะ  นีงาตะ  ฟูกูชิมะ  ฟูกูโอกะ  มัตสึยามะ  มิยาซากิ  มิโฮะ โยนาโงะ1  ยามางาตะ  สึชิมะ  อากิตะ  อาซาฮิกาวะ  อาโอโมริ  อิชิงากิ  อิบารากิ  โอกายามะ  โออิตะ  ฮาโกดาเตะ  ฮิโรชิมะ 
 1 เป็นฐานทัพอากาศร่วม
วัดนรนาถสุนทริการาม

| วัดนรนาถสุนทริการาม |
| --- | --- |
พระอุโบสถ วัดนรนาถสุนทริการาม

ชื่อสามัญ: วัดนรนาถ
ที่ตั้ง: แขวงวัดสามพระยา เขตพระนคร กรุงเทพมหานคร
ประเภท: พระอารามหลวง ชั้นตรี
นิกาย: ธรรมยุติกนิกาย
เจ้าอาวาส: พระราชสารเมธี (สุริยันต์ จนฺทปญฺโญ)
หมายเหตุ: 

 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: วัดนรนาถสุนทริการาม
เป็นส่วนหนึ่งของ: โบราณสถานในเขตกรุงเทพมหานคร
เลขอ้างอิง: 0005596
 
 
 
 สถานีย่อยพระพุทธศาสนา
วัดนรนาถสุนทริการาม เป็นพระอารามหลวงชั้นตรี ชนิดสามัญ ตั้งอยู่เชิงสะพานเทเวศร์นฤมิตร  ตรงมุมคลองผดุงกรุงเกษม ตัดกับถนนสามเสน แขวงวัดสามพระยา เขตพระนคร กรุงเทพมหานคร